15. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 484 της 10/13 Νοεμ. 1984 (ΦΕΚ Α΄ 173) Βαθμολογική και μισθολογική εξέλιξη των μελών του ειδικού διοικητικού-τεχνικού προσωπικού των ανωτάτων εκπαιδευτικών ιδρυμάτων. Έχοντας υπόψη: 1.Τις διατάξεις του άρθρ. 45 (παρ. 19) του Νομ. 1268/1982 (ΦΕΚ 87, τ.Α΄), όπως τροποποιήθηκε με το άρθρ. 49 (παρ. 4β΄) του Νομ. 1404/1983 (ΦΕΚ 173, τ.Α΄). 2.Την κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων Η. 5421/1982 με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474, τ.Β΄). 3.Την υπ’ αριθ. 675/1984 γνωμοδότηση του Συμβουλίου της Επικρατείας, με πρόταση του Υπουργού Προεδρίας της Κυβέρνησης και του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-1.Οι θέσεις του ειδικού διοικητικούτεχνικού προσωπικού (ΕΔΤΠ) των ανωτάτων εκπαιδευτικών ιδρυμάτων (Α.Ε.Ι.) διακρίνονται σε τρεις κατηγορίες: α)Κατηγορία ανώτατης εκπαίδευσης (ΑΤ). β)Κατηγορία ανώτερης εκπαίδευσης (ΑΡ) και γ)Κατηγορία μέσης εκπαίδευσης (ΜΕ). 2.Οι θέσεις του ΕΔΤΠ κατατάσσονται σε 8 συνολικά βαθμούς ως εξής: 2ος 3ος 4ος 5ος 6ος 7ος 8ος 9ος 3.α)Οι θέσεις ΕΔΠΤ ΑΤ κατηγορίας κατατάσσονται από τον 2ο βαθμό που είναι ο καταληκτικός μέχρι και τον 7ο βαθμό που είναι ο εισαγωγικός. β)θέσεις ΕΔΤΠ ΑΡ κατηγορία, κατατάσσονται από τον 3ο βαθμό που είναι ο καταληκτικός μέχρι και τον 8ο που είναι ο εισαγωγικός. γ)Οι θέσεις ΕΔΤΠ ΜΕ κατηγορίας κατατάσσονται από τον 4ο βαθμό που είναι ο καταληκτικός μέχρι και τον 9ο που είναι ο εισαγωγικός. 4.Οι θέσεις ΕΔΤΠ είναι οργανικά ενιαίες κατά κατηγορία από τον εισαγωγικό βαθμό μέχρι και τον καταληκτικό. 4.α)Θέσεις ΑΤ κατηγορίας είναι εκείνες για τις οποίες απαιτείται ως τυπικό προσόν διορισμού στον εισαγωγικό βαθμό πτυχίο ή δίπλωμα σχολής ή τμήματος ΑΕΙ της ημεδαπής ή ισότιμο αντίστοιχου ιδρύματος της αλλοδαπής. (Μετά τη σελ. 30,12) Σελ. 30,13 Τεύχος Ζ71-Σελ. 9 Οργάνωση και λειτουργία Α.Ε.Ι. 31.Α.α.14-15 β)Θέσεις ΑΡ κατηγορίας είναι εκείνες για τις οποίες απαιτείται ως τυπικό προσόν διορισμού στον εισαγωγικό βαθμό πτυχίο ή δίπλωμα ανωτέρων ανεγνωρισμένων σχολών της ημεδαπής ή αλλοδαπής. γ)Θέσεις ΜΕ κατηγορίας είναι εκείνες για τις οποίες απαιτείται ως τυπικό προσόν διορισμού στον εισαγωγικό βαθμό απολυτήριο γενικού ή τεχνικούεπαγγελματικού λυκείου ή εξαταξίου γυμνασίου ή άλλου ισότιμου σχολείου ή άλλης μέσης τεχνικήςεπαγγελματικής σχολής ή ισότιμος τίτλος σπουδών σχολείων του εξωτερικού. Άρθρ.2.-1.Τα μέλη του ΕΔΤΠ διορίζονται ανάλογα με τα τυπικά τους προσόντα στον εισαγωγικό βαθμό της αντίστοιχης κατηγορίας ΑΤ, ΑΡ και ΜΕ, σύμφωνα με τα οριζόμενα στο άρθρ. 1 του παρόντος. 2.Τα μέλη του ΕΔΤΠ κατά τη μονιμοποίησή τους προάγονται στον επόμενο βαθμό και κάθε τρία χρόνια στους επόμενους βαθμούς μέχρι τον καταληκτικό της κατηγορίας τους. 3.Η προαγωγή του μέλους ΕΔΤΠ σε κάθε επόμενο βαθμό γίνεται μετά από κρίση του αρμοδίου διοικητικού οργάνου που θ’ αναφέρεται στην ικανότητά του για την κατάληψη της θέσης του ανωτέρου βαθμού. Άρθρ.3.-1.Τα μέλη ΕΔΤΠ που υπηρετούν στα Α.Ε.Ι. κατά τη δημοσίευση του παρόντος επανεντάσσονται στις κατηγορίες του άρθρ. 1 του παρόντος ως ακολούθως: α)Όσοι είναι πτυχιούχοι Α.Ε.Ι. στην κατηγορία ΑΤ. β)Όσοι είναι πτυχιούχοι ανώτερης σχολής στην κατηγορία ΑΡ. γ)Όσοι δεν έχουν τις προϋποθέσεις των προηγούμενων εδαφίων στην κατηγορία ΜΕ. 2.Ο βαθμός, στον οποίο εντάσσονται, όσοι κατά τη δημοσίευση του παρόντος υπηρετούν στα Α.Ε.Ι. ως μέλη του ΕΔΤΠ υπολογίζεται ως ακολούθως: α)Όσοι εντάχθηκαν στην κατηγορία ΑΤ: ι)όσοι έχουν 12 χρόνια υπηρεσίας στον 3ο βαθμό. ιι)όσοι έχουν 9 χρόνια υπηρεσίας στον 4ο βαθμό. ιιι)όσοι έχουν 6 χρόνια υπηρεσίας στον 5ο βαθμό. ιν)όσοι έχουν 3 χρόνια υπηρεσίας στον 6ο βαθμό ν)όσοι δεν έχουν 3 χρόνια υπηρεσίας στον 7ο βαθμό β)Όσοι εντάχθηκαν στην κατηγορία ΑΡ: ι)όσοι έχουν 12 χρόνια υπηρεσίας στον 4ο βαθμό ιι)όσοι έχουν 9 χρόνια υπηρεσίας στον 5ο βαθμό ιιι)όσοι έχουν 6 χρόνια υπηρεσίας στον 6ο βαθμό ιν)όσοι έχουν 3 χρόνια υπηρεσίας στον 7ο βαθμό ν)όσοι δεν έχουν 3 χρόνια υπηρεσίας στον 8ο βαθμό Σελ. 30,14 Τεύχος Ζ71-Σελ. 10 γ)Όσοι εντάχθηκαν στην κατηγορία ΜΕ: ι)όσοι έχουν 12 χρόνια υπηρεσίας στον 5ο βαθμό ιι)όσοι έχουν 9 χρόνια υπηρεσίας στον 6ο βαθμό ιιι)όσοι έχουν 6 χρόνια υπηρεσίας στον 7ο βαθμό ιν)όσοι έχουν 3 χρόνια υπηρεσίας στον 8ο βαθμό ν)όσοι δεν έχουν 3 χρόνια υπηρεσίας στον 9ο βαθμό 3.Ως υπηρεσία για την εφαρμογή των διατάξεων της προηγούμενης παραγράφου εννοείται α)κάθε υπηρεσία και προϋπηρεσία στο ίδιο ή άλλο Α.Ε.Ι. με οποιαδήποτε σχέση και σε οποιαδήποτε καθήκοντα και β)κάθε άλλη προϋπηρεσία με οποιαδήποτε σχέση στο δημόσιο ή νομικό πρόσωπο δημοσίου δικαίου ή οργανισμό τοπικής αυτοδιοίκησης. Στην περίπτωση (β) της παραγράφου τούτης ο χρόνος προϋπηρεσίας υπολογίζεται στα 2/3 του πραγματικού εκτός εάν το αρμόδιο όργανο κρίνει τεκμηριωμένα ότι κατά το χρόνο τούτο ο ενδιαφερόμενος εξετέλεσε καθήκοντα όμοια με τα καθήκοντα της σημερινής θέσης του. 4.Για τις εντάξεις στους κατά τις διατάξεις του άρθρου τούτου βαθμούς των κατηγοριών ΑΤ και ΑΡ απαιτείται, ο χρόνος υπηρεσίας και προϋπηρεσίας να έχει διανυθεί από τον ενδιαφερόμενο από την απόκτηση του πτυχίου ανώτατης ή ανώτερης εκπαίδευσης αντίστοιχα. Μπορεί όμως το μέλος του ΕΔΤΠ του Α.Ε.Ι. να ζητήσει την ένταξή του σε βαθμό ανάλογο με το χρόνο υπηρεσίας και προϋπηρεσίας του με προσόντα κατώτερης κατηγορίας. 31.Α.α.15 Οργάνωση και λειτουργία Α.Ε.Ι. 5.Ο χρόνος που απομένει μετά την ένταξη υπολογίζεται για προαγωγή στον επόμενο βαθμό. 6.Τα μέλη του ΕΔΤΠ που υπηρετούν στα Α.Ε.Ι. κατά τη δημοσίευση του παρόντος αν αποκτήσουν πτυχίο Α.Ε.Ι. ή ανώτερης σχολής, εντάσσονται στην αντίστοιχη κατηγορία και εξελίσσονται μέχρι τον καταληκτικό βαθμό της κατηγορίας τούτης. Ο χρόνος υπηρεσίας στο βαθμό υπολογίζεται για τη προαγωγή στον επόμενο βαθμό. Για την εφαρμογή των διατάξεων τούτης της παραγράφου απαιτείται το μέλος του ΕΔΤΠ να είναι μόνιμο. Όταν δεν υπάρχει θέση στην κατηγορία τούτη, τότε η θέση που κατέχει το μέλος του ΕΔΤΠ μετατρέπεται σε θέση της ανώτερης κατηγορίας. Μετά την αποχώρηση του μέλους του ΕΔΤΠ από το Α.Ε.Ι. κατά οποιοδήποτε τρόπο, η θέση επαναφέρεται στην κατηγορία στην οποία ανήκε. Άρθρ.4.-1.Ο βασικός μισθός του μέλους του ΕΔΤΠ των Α.Ε.Ι. είναι αντίστοιχος του βαθμού που κατέχει. 2.Τα μέλη του ΕΔΤΠ των Α.Ε.Ι. των κατηγοριών ΑΡ και ΜΕ που συμπληρώνουν 3 χρόνια στον καταληκτικό βαθμό της κατηγορίας τους προάγονται μισθολογικά στον 2ο και 3ο βαθμό, αντίστοιχα. 3.Στα μέλη του ΕΔΤΠ των Α.Ε.Ι. χορηγούνται επίσης όλα τα επιδόματα που χορηγούνται στους δημοσίους υπαλλήλους σύμφωνα με τις διατάξεις που ισχύουν κάθε φορά. Άρθρ.5.-1.Οι διατάξεις του άρθρ. 8 του νομ. 887/1979 έχουν εφαρμογή και για τη βαθμολογική και μισθολογική εξέλιξη των μελών του ΕΔΤΠ των Α.Ε.Ι. 2.Όσοι κατά τη δημοσίευση του παρόντος κατέχουν βαθμό ανώτερο από αυτόν στον οποίο θα εντάσσονταν, σύμφωνα με τις διατάξεις του Π.Δ/τος τούτου, επανεντάσσονται στο βαθμό που κατέχουν. 3.Τα μέλη του ΕΔΤΠ των Α.Ε.Ι. που αποδοχές τους είναι συνολικά ανώτερες από εκείνες που θα προκύψουν από την εφαρμογή των διατάξεων του παρόντος διατηρούν τη διαφορά των αποδοχών τούτων ως προσωρινό προσωπικό επίδομα, μέχρι τη μεταξύ τους εξίσωση. Στον Υφυπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του προεδρικού τούτου δ/τος. 